Ixef I Tabadut n kra n tmiḍranin Ɛla ḥsab n usegzawal Larousse: « Aknilaw dayen i d-yettbanen deg tigawin d yiwudam n umahil aseklan d tidet; ama i yimeɣri neɣ i uzayez mi ara tili d tamezgunt. (...) Ɣef waya tabadut-is tcud ɣer termest n uzayez, maca ilaq ɣef umaru ad d-yessnulfu tiḥkayin ideg llan yiferdisen ad ak-yeǧǧen ad tt-twaliḍ d tidet».29Asegzawal-agi yettwekkid tibdarin akk i dnefka; imi aḍris ullis neɣ tamezgunt taknilawt dayen ixeddmen yiwudam, d nutni itt-yettaran amzun d tidet, win ara d-yessnulfun aḍris ullis icudden ɣer weknilaw ilaq ad yessemres deg-s iferdisen yellan deg tilawt, ama d ismawen yessen yimeɣri, neɣ adeg ad yili yella deg tmetti, neɣ tallit ideg yeḍra wullis-nni yessen-itt imeɣri, s umata ilaq ad d-yili usemres n yiferdisen yettaranaḍris amzunakken yeḍra.